Для гэтага ў нас адкрыта новая паслуга: аддзяленне дзённага знаходжання для інвалідаў любога ўзросту. На працягу рабочага дня інваліды могуць праходзіць у нас рэабілітацыю — медыцынскую і сацыяльную, проста мець зносіны, удзельнічаць у мерапрыемствах, працаваць па меры сваіх магчымасцей. А вечарам і па выхадных — быць дома з роднымі. Сёння ж ёсць многа інвалідаў, якія жывуць у сем’ях, але з-за таго, што бацькі ці родныя працуюць, увесь час застаюцца ў чатырох сценах.